Diari Oficial de la Generalitat Valenciana


Sumari del DOGV 4108, del 17-10-2001 (2001/9605)

RESOLUCIÓ de 19 de juliol de 2001, del Servei Territorial d'Indústria i Energia d'Alacant, per la qual se sotmet a informació pública l'aprovació del projecte d'execució, autorització administrativa i declaració en concret d'utilitat pública i l'estudi d'impacte ambiental de la línia elèctrica a 132 kV, D/Cº, entre el suport núm. 99 de la línia el Verger-Teulada-Benidorm i la ST Calp, al terme municipal de Calp (Alacant). JUEXPR/2001/3 (ATLINE/2001/26).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4108

Data del DOGV
:   17-10-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/9605


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 19 de juliol de 2001, del Servei Territorial d'Indústria i Energia d'Alacant, per la qual se sotmet a informació pública l'aprovació del projecte d'execució, autorització administrativa i declaració en concret d'utilitat pública i l'estudi d'impacte ambiental de la línia elèctrica a 132 kV, D/Cº, entre el suport núm. 99 de la línia el Verger-Teulada-Benidorm i la ST Calp, al terme municipal de Calp (Alacant). JUEXPR/2001/3(ATLINE/2001/26). [2001/9605]
  
Als efectes previstos en els articles 125 i 144 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica (BOE de 27 de desembre de 2000); en l'article 53 de la Llei 54/1997, de 27 de novembre, del Sector Elèctric (BOE de 28 de novembre de 1997); i també en el Reglament (aprovat pel Decret 162/1990, de 15 d'octubre), per a l'execució de la Llei 2/1989, de 3 de març, d'Impacte Ambiental de la Generalitat Valenciana, se sotmet a informació pública el següent projecte d'instal·lació elèctrica:
  
Peticionari: Iberdrola Distribución Eléctrica, SAU, con CIF A-95075578, oficines a l'av. de Burgos, núm. 8-B, de Madrid (CP 28277), societat dedicada a la distribució d'energia elèctrica a la província d'Alacant.
  
Lloc on s'establirà la instal·lació: terme municipal de Calp.
  
Finalitat de la instal·lació: augmentar la potència i la qualitat del servei en la zona de Calp, província d'Alacant.
  
Característiques principals:
  
Tensió: 132 kV.
  
Longitud: 0,204 km de doble circuit.
  
Nombre de suports: 2 metàl·lics.
  
Conductors: cables d'alumini acer de 281,1 mm2 de secció, tipus HAWK.
  
Aïllament: cadena de compòsit tipus U120AB132.
  
Origen i final: origen en el suport núm. 99 de la línia el Verger-Teulada-Benidorm, autoritzada pel Ministeri d'Indústria el 17 de juny de 1972, i final en el suport núm. 1 de la subestació de Calp.
  
Pressupost: dotze milions huit-centes setanta-dues mil sis-centes huitanta-una pessetes (14.705.719 PTA) (77.366,37€).
  
El titular ha sol·licitat sobre les finques descrites en la relació annexa servitud de pas aèria d'energia elèctrica, que comprén, a més a més del vol sobre el predi servent, l'establiment de pals, torres o suports fixos per a la sustentació de cables conductors d'energia.
  
Cosa que es fa pública perquè siga coneguda per tota la gent i especialment pels propietaris de terrenys i tots altres titulars afectats pel dit projecte, la relació dels quals s'inclou al final d'aquest anunci perquè puga ser examinat l'expedient al Servei Territorial d'Indústria i Energia d'Alacant, situat al c/ Churruca, núm. 29, i perquè es puguen presentar les al·legacions que es consideren oportunes en el termini de trenta dies comptats a partir de l'endemà de la inserció d'aquest anunci. Els plans parcel·laris podran ser igualment consultats a l'Ajuntament de Calp.